
Ceu geminas stellas aeterno uinx1it amore 
Pectora consortum non veserandus Hymen ; 

Luce diu duplici fulgebat sidus, at una 

Decidit e summo stella vepente polo ; 

Altera sospes adhuc, tristi sed lumine candet, 
Et seguiiur uiduam maesta per astra uiam. 


YMDAENODP ton o alar dwys dros Gymru pan 
darllenwyd y newydd prudd am ymadawiad yr 
Arglwyddes Rhys, priod garuaidd Syr John 
Rhys, penaeth Coleg yr Iesu yn Rhydychain. 
Er dioddef o honi, er's blynyddoedd bellach, 
oddiwrth afiechydon poenus a gwanhaol, eto 
daeth y diwedd yn dra anisgwyliadwy, ac yr 
oedd ei chymar hyglod ar y pryd wedi myned 
ar daith i Ffrainc. Teimlir v cydymdeimlad 
llwyraf a'r Athro trallodus a'i ddwy ferch 
alarus, nid yn unig gan Gymru gyfan, a chan 
aelodau Prifysgol Rhydychain, ond hefyd gan 
lu o ysgolheigion mawrddysg mewn llawer 
cangen o wybodaeth dros wyneb y byd gwar- 
eiddiedig. 

Ganed Elizabeth neu Elspeth Davies—canys 
dyma ei henw morwynol—ger Llanberis, a 
rhyfedd meddwl, gan sirioled a bywioced ei 
hysbryd yn wyneb ei holl waeledd yn y blyn- 
yddoedd diweddaf, mai blwyddyn ei genedig- 
aeth oedd 1841. Daeth yn athrawes yn bur 
fore, a bu yn cyfranu addysg, ymysg manau 
eraill, yn Amlwch, lle y cyfarfu gyntaf a John 
Rhys, athraw ysgol Rhosybol. Yma y dech- 
reuodd un o'r penodau rhyfeddaf eu swyn a'u 
rhamant yn holl hanes serchogion Cymru, a'r 
rhan hon o fywgraffiad y ddeuddyn hoffgar 
hyn a ddyry ddefnydd rhiangerdd felusber. 
Nid oerodd cariad y fun brydweddol tuag at ei 
darpar wr tra yr esgynai cfe, ger bron llygaid 
cenedl gyfan, risiau serth dysg ac enwog- 
rwydd yn Rhydychain, gan enill, ar derfyn ei 
yrfa athrofaol, gymrodoriaeth werthfawr yn 
Ngholeg Merton. _ Gyda chyffelyb ífyddlon- 
deb darparodd yntau yn helaeth iddi hithau 
foddion hyfforddiant ar gyfer ei bywyd priod- 
asol yn y cylchoedd uchel yr arfaethid iddynt 
droi ynddynt. 
ar daith i Ffrainc a'r Eidal, i astudio ieithoedd 
v gwledydd hyny ac efrydu y celfau cain. 
Gymaint ydoedd ei medrusrwydd fel arlunydd 
nes y tynodd o bryd i bryd ddarluniau o rai o 
enwogion Rhydychain, ac yn eu plith y di- 
weddar Broffeswr E. A. Freeman, yr hanes- 
ydd byd-enwog, a'i phriod. _ Yr ydoedd yn 
efrydes mewn ieithyddiaeth yn y Sorbonne yn 
Paris, pan dorodd y rhyfel allan rhwng Ffrainc 
a'r Almaen, a gorfu iddi ddychwelyd ar frys 
i'r wlad hon. Yn bur fuan wedi hyny ym- 
sefydlodd hi a'i gwr yn y Rhyl, lle yr oedd efe 
“n arolygydd ysgolion. Ymhen ychydig flyn- 
ysìdoedd etholwyd ef i gadair newydd yr ieith- 
oedd Celtaidd yn Mhrifysgol Rhydychain. 
Ganwyd iddynt ddwy ferch a mab. _ Bu farw 


Trefnodd i'w ddyweddi fyned 








y mab, ac yn Llanberis y gorwedd. _ Ni raid 
crybwyll yr enwogrwydd y cyrhaeddodd eu 
merched iddo mewn ysgolheigdod, yn enwedig 
ynglŷn â ieithoedd diweddar, a'r hynaf, sef 
Myfanwy, yn dra hyddysg hefyd yn yr ieith- 
oedd clasurol a hanes crefyddau'r byd, a hyny 
heb ollwng gafael o iaith eu mam. _ Bu 
Olwen, yr ieuengaf, yn arholi Ysgolion Canol- 
raddol Cymru am rai blynyddoedd yn y 
Ffrancaeg. 

Yn Rhydychain preswyliai'r Proffeswr a 
Mrs. Rhys mewn tŷ prydferth ar Ffordd Ban- 
bury, a wir deilyngai'r enw Gwynfa, hyd nes 
y symudasant, un mlynedd ar bymtheg yn ol, 
i drigfan swyddogol penaeth Coleg yr Iesu. 
Mawr oedd llawenydd Cymru benbaladr yn 
nyrchafiad yr Athro gwladgar a'i gymar lety- 
gar. Yn y penaethdy, fel cynt, parhasant 
groesawu efrydwyr ac ymwelwyr Cymreig a 
dysgedigion Prydeinig a thramor. _ Cyrchfan 
oedd eu preswylfod i holl feibion Cymru yn y 
Brifysgol, a mawr oedd dylanwad cymdeithas- 
ol y foneddiges hynaws ei hymddiddan a 
gadwai dŷ mor ddiarhebol o agored. _ Pan 
urddwyd y Proffeswr yn Farchog barnai pawb 
nad llai oedd ei haeddiant hithau na'r eiddo 
yntau i'r anrhydedd, canys ni chafodd gwr 
cyhoeddus ac ysgolhaig llafurfawr erioed 
wraig lawnach ei chydymdeimlad a holl am- 
canion ei phriod, a llwyrach ei gwybodaeth o 
holl fanylion ei waith. Nid digon oedd ganddi 
gymeryd y gofal personol mwyaf o hono. 
Byddai yn myned gydag ef ar ei amrywiol 
deithiau ymchwiliadol yn y wlad hon ac ar y 
Cyfandir, a chymerai y dyddordeb mwyaf yn 
mhob darganfyddiad o'i eiddo mewn ieitheg, 
chwedloneg, a hynafiaethau. 

Gweithiodd am flynyddoedd yn galed ac yn 
gyson o blaid Rhyddfrydiaeth yn ninas Rhyd- 
ychain, ac yn y wlad o amgylch. _ Bu gwleid- 
yddwyr Rhyddfrydig droion yn lletya gyda hi 
yn ystod eu hymweliadau a'r Brifysgol, a 
hysbys ddigon yw eu cysylltiad fel teulu a 
Changhellydd y Trysorlys a wnaed yn ddi- 
weddar yn Gymrawd mygedol o Goleg yr Iesu. 
Er maint ei hymlyniad wrth y Cyfundeb, am- 
ddifadwyd hi yn ystod eî arhosiad yn Rhyd- 
ychain o'r addoliad a hoffai yn yr iaith Gym- 
raeg, ond darllenai yn gyson y Beibl Cymraeg 
a Llyfr Hymnau y Methodistiaid Calfinaidd. 
Er eanged ei chalon a'i barn, nis boddlonid hi 
gan syniadau penchwiban mewn duwinydd- 
iaeth. _ Difrifoldeb cynhenid ei thueddfryd a 
barai iddi ffieiddio pob math o wagedd a 
gwamalrwydd. 

Er na fynegwyd mo'r haner eto am rinwedd- 
au diledryw ac athrylith eithriadol y wir ethol- 
edig arglwyddes hon, rhaid i awdwr hiraethus 
hyn o amherffaith gofiant ofidio hefyd ddarfod 
ei luddias gan brinder gofod rhag cydnabod ei 
ddyled bersonol, er's dros chwarter canrif 
bellach, am y croesaw dibaid, y lletygarwch 





cyson, a'r sirioldeb rhadlon a'i gwnai ef, fel 
canoedd eraill o Gymry a dderbyniai hi i'w thŷ, 
bob amser yn gartrefol oddicartref, ac mewn 
llawer peth efe a gafodd ragorfraint cyfeill- 
garwch neillduol. Ond y caredigrwydd a'r 
rhydd-gymdeithas nas gellir eu llawn draethu 
yma a hir erys mewn adgof uwch anghof i 
eglur seinio ei thirion glodydd. 


Ba alar sy bob eiliad! 

Digroew yw gwlith dagrau gwlad; 
Oera' galar wyr gwiwlys, 

Luddias rhawd 'r Arglwyddes Rhys,— 
Rhawd ucha'r fan Rydychen, 
Ddwysgall oes, hyddysga'i llen; 

Ei choeth len, o chwaeth lonwiw, 
Urddol oedd, drych hardda' 'i liw ; 
A«ddas urdd, Arglwyddes iawn, 
Naws ynni hoenus uniawn; 

Hynt rhyglyddiant Arglwyddes, 
Bun a'i llaw i bennu lles, 

Ni fedra'n hyn o fydrwaith, 
Enaid gwyn, nodi ei gwaith. 

l'r Marchog daeth grym erchyll, 
A. dinawdd edn, newydd hyll, 

A bro syw, pan glybu'r sain, 
Ddolefodd ei hwylofain. 

I gu Farchog a'i ferched, 

Heb ludd rhith, serch pobloedd red; 
Pw borth glwys o barthau gwlad, 
Gwyd mud aml gydymdeimlad. 
Cael gwys mae Coleg Iesu 

I oerwasg ddwys dirwisg ddu. 


Cychwynnodd dysg a cheinwaith, 
Eirioes swydd athraw'us waith, 
Wychynt fraint ei chyntaf ris, 
Heulwen bur o Lanberis. 

Yn Ynys Fôn, hynaws faeth, 
Y glaniodd dan Ragluniaeth. 
Yma cywrain glwm cariad 
Unai fun a Ieuan fad; 
Rhinwedd oedd, i'w riain dda, 
Lafurfawr, lewaf yrfa. 

'I anturiaeth o Bonterwyd, 
Bersain, a bair synnu byd, 


I Rydychen rhoed achos 

Hynod lwydd oi hanian dlos; 
Hawddgar lais, ddiguro lith, 
Ddoeth areulwedd athrylith. 
Haelwychr lewych arlwyodd 

Fri drudford rad, frwd ei rhodd. 
Llen a lleyg enillai'n llwyr 
iraidd swyn ei rhwydd synnwyr. 
Nwyf y fwynaf Fyfanwy 
Ddiwyd oedd i'w hudo hwy, 
Landeg Olwen, dug eilwaith 
Radd lifrydd hwyl hoewfwrdd iaith, 


Heno'n iach mewn hoen uchod, 

Eurwych ran goruwch y rhod; 

Lwyra'i mawl hi ery mwy, 

Heb drymwaith ac heb dramwy; 

Daeth o boen ac adwyth byth, 

Hyd i'r gafell dragyfyth. 

Hi ddaw i oddiweddyd 

Ystyr ber histori byd, 

Einioesgwrs llawn (ys gwers llu) 
58 Coleg oes gwiwlug lesu. 


Dolgellau: Argraffwyd gan E. W. Evans, Swyddfa'r “ Goleuad,” Smithfield Lane. 

